கேள்வி: இராயக்கோட்டை என்பது என்ன?
பதில்: இராயக்கோட்டை (Rayakottai) என்பது தமிழ்நாடு கிருட்டிணகிரி மாவட்டம், தேன்கனிக்கோட்டை வட்டம், கெலமங்கலம் ஊராட்சி ஒன்றியத்தில் உள்ள ஓர் ஊர் ஆகும். இராயக்கோட்டை ஊராட்சி இருந்த இந்த ஊர் 2025-ஆம் ஆண்டு தமிழ்நாடு அரசால் பேரூராட்சியாக தரம் உயர்த்தப்பட்டது.[https://tamil.way2news.com/25-new-town-panchayats/ புதிதாக 25 பேரூராட்சிகள், 2 சனவரி 2025] இந்த ஊரில் புகழ்பெற்ற இராயக்கோட்டை தக்காளிச் சந்தை உள்ளது. இங்கிருந்து இந்தியாவின் பல பகுதிகளுக்கு தக்காளி ஏற்றுமதி செய்யப்படுகிறது.
கேள்வி: இராயக்கோட்டை - அமைவிடம் குறித்து விரிவாக சொல்லுங்கள்.
பதில்: இராயக்கோட்டை மாவட்டத் தலைநகரான கிருட்டிணகிரியிலிருந்து 24 கிலோமீட்டர் தொலைவிலும், கெலமங்கலம் இருந்து 22 கிலோமீட்டர் தொலைவிலும், மாநிலத் தலைநகரான சென்னையில் இருந்து 290 கிலோமீட்டர் தொலைவிலும் உள்ளது. இந்த ஊரின் தெற்கே மாரண்டஹள்ளி 18 கி.மீ. தூரத்திலும் உள்ளது. இந்த ஊரில் உள்ள துர்வாச மலையில் இதே பெயரில் அழைக்கப்படும் ஒரு இராயக்கோட்டை (கோட்டை) உள்ளது.
கேள்வி: இராயக்கோட்டை - மக்கள் வகைபாடு என்பது என்ன?
பதில்: 2011 இந்திய மக்கள்தொகைக் கணக்கெடுப்பு இராயக்கோட்டையில் 2043 வீடுகள் உள்ளன. மொத்த மக்கள் தொகையானது 8593 ஆகும். இதில் பெண்களின் எண்ணிக்கை 4,311 என்றும், ஆண்களின் எண்ணிக்கை 4,282 என்றும் உள்ளது. கல்வியறிவு பெற்றவர்கள் விகிதம் 66.5 % ஆகும். இது தமிழ்நாட்டின் சராசரி எழுத்தறிவு விகிதமான 80.09 %-ஐ விடக்குறைவு ஆகும்.
கேள்வி: இராயக்கோட்டை - தெருக்கூத்து பற்றி தகவல் சொல்.
பதில்: இராயக்கோட்டையின் சூளகிரி சாலையில் 1920-இல் கட்டப்பட்ட திரௌபதியம்மன் கோயில் உள்ளது. அருகில் சுமார் 20 ஊர்க்காரர்கள் சேர்ந்து அக்னி வசந்த மகாபாரத விழாவை முன்னிட்டு ஆண்டுதோறும் வைகாசிமாதம் தெருக்கூத்து நடத்துகின்றனர். இங்கு 80 ஆண்டுகளாகத் தொடர்ந்து தெருக்கூத்து நடைபெறுகிறது. விழாவின் போது 18 நாட்கள் நாள்தோறும் மகாபாரதம் கதையை பகல் 2 மணிமுதல் மாலை 6 மணிவரை சொற்பொழிவாக கூறுவர். அதற்குப் பிறகு இரவு 10 மணிக்குத் தெருக்கூத்து ஆரம்பமாகிவிடும். இந்த 18 நாளும் பாரதக் கதையைச் சுவைபட கூத்தாக நடிப்பார்கள்.தென்பெண்ணை ஆற்றங்கரைக் கிருஷ்ணகிரி மாவட்ட கருத்தரங்க மலர் 10.11.2009, இராயக்கோட்டை தெருக்கூத்துக் கலை-கவியருவி நாகராசன்.